Islom Karimov Qozog‘istonga tashrif buyuradi

24—25-noyabr kunlari O‘zbekiston Respublikasi Prezidenti Islom Karimov Qozog‘iston Respublikasiga rasmiy tashrif bilan boradi, deya xabar bermoqda “Gazeta.uz” Qozog‘istonning Toshkentdagi elchisi Bo‘riboy Jeksembinning “Kazinform”ga bergan intervyusiga tayanib.

Tashrif davomida ikki davlat rahbarlari qator xalqaro va mintaqaviy masalalarni muhokama qiladi.
Qozog‘iston Prezidenti Nursulton Nazarboyevning 2013-yil iyunida Toshkentga rasmiy tashrifi, shuningdek ikki davlat rasmiy vakillarining turli darajadagi so‘nggi uchrashuvlari davomida erishilgan kelishuvlar natijasi sifatida qator ikki tomonlama hujjatlar imzolanishi rejalashtirilmoqda.